
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2362 

13 Δεκεμβρίου 2007 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Καθορισμός του χρόνου έναρξης λειτουργίας του 
Τελωνείου Κισσάμου, του Νομού Χανίων, ως Τε¬ 
λωνείο Β' τάξης. 1 

Μεταβίβαση στο Γενικό Γραμματέα του Υπουργεί¬ 
ου Ανάπτυξης, στον Προϊστάμενο της Γενικής 
Διεύθυνσης Διοικητικής Υποστήριξης Υπηρεσι¬ 
ών, στους Προϊσταμένους των Διευθύνσεων και 
των Τμημάτων της Γενικής Διεύθυνσης Διοικητι¬ 
κής Υποστήριξης Υπηρεσιών, στον Προϊστάμενο 
της Γ ενικής Διεύθυνση Ενέργειας και στους Προ¬ 
ϊσταμένους των Διευθύνσεων και Τμημάτων της 
Γ ενικής Διεύθυνσης Ενέργειας, καθώς και της Δι¬ 
εύθυνσης Ελέγχου Διακίνησης και Αποθήκευσης 
Καυσίμων και των τμημάτων αυτής του δικαιώμα¬ 


τος Υπογραφής «Με εντολή Υπουργού». 2 

Μεταφορά κενών οργανικών θέσεων ΕΤΕΠ. 3 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. ΔΟΛ ΚΕΠ/ 
Φ.15/18/17543 κοινή απόφαση των Υφυπουργών 


Εσωτερικών και Οικονομίας και Οικονομικών. 4 

ΑΠΟΦΑΣΕΙ Σ 

Αριθμ. 1116405/1115/0006Β (1) 


Καθορισμός του χρόνου έναρξης λειτουργίας του Τε¬ 
λωνείου Κισσάμου, του Νομού Χανίων, ως Τελωνείο 
Β' τάξης. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 32 του ν. 1828/1989 «Αναμόρφωση της 
φορολογίας εισοδήματος και άλλες διατάξεις» (Α' 2), όπως 
αντικαταστάθηκε και συμπληρώθηκε με την παρ. 3 του 
άρθρου 19 του ν. 2443/1996 «Τροποποίηση και συμπλήρωση 
του Τελωνειακού Κώδικα και άλλες διατάξεις» (Α' 265). 

β) Του άρθρου 90 του Κώδικα Νομοθεσίας για την Κυ¬ 
βέρνηση και τα κυβερνητικά όργανα, ο οποίος κυρώθηκε 
με το «άρθρο πρώτο» του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α' 98). 


γ) Του άρθρου 429 του π.δ. 551/1988 «Οργανισμός Νο¬ 
μαρχιών (Οργάνωση Οικονομικών Υπηρεσιών)» (Α' 259), 
όπως έχει αντικατασταθεί με τις διατάξεις του άρθρου 57 
του π.δ. 117/2006 «Αναδιοργάνωση των Περιφερειακών Τε¬ 
λωνειακών Υπηρεσιών, τροποποίηση του π.δ/τος 551/1988 
(Α'259) και άλλες οργανωτικές διατάξεις» (Α' 117). 

2. Το γεγονός ότι, από τις διατάξεις της παρούσας 
απόφασης, δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Καθορίζουμε ως χρόνο έναρξης λειτουργίας του Τε¬ 
λωνείου Κισσάμου, της περιοχής του Νομού Χανίων, ως 
Τελωνείου επιπέδου Β' τάξης, την 2.1.2008. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Δεκεμβρίου 2007 

Ο ΥΠΟΥΡΓΟΣ 

ΓΕΩΡ. ΑΛΟΓΟΣΚΟΥΦΗΣ 
-Φ- 

Αριθμ. Δ15/Α'/Φ19/οικ. 23972 (2) 

Μεταβίβαση στο Γ ενικό Γ ραμματέα του Υπουργείου Ανά¬ 
πτυξης, στον Προϊστάμενο της Γενικής Διεύθυνσης 
Διοικητικής Υποστήριξης Υπηρεσιών, στους Προϊστα¬ 
μένους των Διευθύνσεων και των Τμημάτων της Γ ενι¬ 
κής Διεύθυνσης Διοικητικής Υποστήριξης Υπηρεσιών, 
στον Προϊστάμενο της Γ ενικής Διεύθυνση Ενέργειας 
και στους Προϊσταμένους των Διευθύνσεων και Τμη¬ 
μάτων της Γ ενικής Διεύθυνσης Ενέργειας, καθώς και 
της Διεύθυνσης Ελέγχου Διακίνησης και Αποθήκευ¬ 
σης Καυσίμων και των τμημάτων αυτής του δικαιώ¬ 
ματος Υπογραφής «Με εντολή Υπουργού». 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

α) Τις διατάξεις: 

1. Του άρθρου 90 του Κώδικα Νομοθεσίας για την Κυβέρ¬ 
νηση και τα Κυβερνητικά Όργανα π.δ. 63/2005 (ΦΕΚ 98 Α'). 

2. Του άρθρου 9 του ν. 2690/1999 (ΦΕΚ 45 Α') «Κώδικας 
Διοικητικής Διαδικασίας και άλλες διατάξεις». 

3. Του άρθρου 8 παρ. 1 του ν. 2026/1992 «Ρύθμιση θε¬ 
μάτων οργάνωσης και προσωπικού της Δημόσιας Διοί¬ 
κησης και άλλες διατάξεις» (ΦΕΚ 43 Α'). 

4. Του π.δ. 381/1989 (ΦΕΚ 168 Α') «Οργανισμός του 
Υπουργείου Βιομηχανίας, Ενέργειας και Τεχνολογί¬ 
ας», όπως τροποποιήθηκε και συμπληρώθηκε με το 
π.δ. 191/1996 (ΦΕΚ 154 Β') σε συνδυασμό με το π.δ. 27/1996 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


«Συγχώνευση των Υπουργείων Τουρισμού, Βιομηχανίας, 
Ενέργειας και Τεχνολογίας και Εμπορίου στο Υπουργείο 
Ανάπτυξης» (ΦΕΚ 19 Α'). 

5. Το π.δ. 122/2004 (ΦΕΚ 85 Α') «Ανασύσταση του 
Υπουργείου Τουρισμού». 

6. Του π.δ. 341/1990 «Σύσταση Γενικών Διευθύνσεων 
και Μονάδας Στρατηγικού Σχεδιασμού και Ανάλυσης 
Πολιτικής στο Υπουργείο Βιομηχανίας, Ενέργειας και 
Τεχνολογίας» (ΦΕΚ 135 Α'). 

7. Της Πράξης Υπουργικού Συμβουλίου 103/1991 (ΦΕΚ 
140 Α') «Αρμοδιότητες Γενικών Γραμματέων σε θέματα 
κατάστασης προσωπικού» όπως τροποποιήθηκε με την 
όμοια 83/1992 (ΦΕΚ 127 Α'). 

8. Του π.δ. 92/1993 «Καθορισμός αρμοδιοτήτων που 
διατηρούνται από τον Υπουργό Βιομηχανίας, Ενέργειας 
και Τεχνολογίας και τις διανομαρχιακού επιπέδου αρχές 
του Υπουργείου Βιομηχανίας, Ενέργειας και Τεχνολογί¬ 
ας» (ΦΕΚ 38 Α'). 

9. Τις διατάξεις του π.δ. 134/2005 (ΦΕΚ 193 Α') «Σύ¬ 
σταση Διεύθυνσης Ποιότητας και Αποδοτικότητας και 
Τμήματος Διευκόλυνσης Προσβασιμότητας Ατόμων με 
Αναπηρίες στο Υπουργείο Ανάπτυξης». 

10. Του νόμου 3438/2006 (ΦΕΚ 33 Α') «Σύσταση Συμ¬ 
βουλίου Εθνικής Ενεργειακής Στρατηγικής - Ρύθμισης 
θεμάτων Υπουργείου Ανάπτυξης». 

11. Του π.δ. 54/2006 «Διάρθρωση, αρμοδιότητες και 
στελέχωση της Διεύθυνσης Ελέγχου Διακίνησης και 
Αποθήκευσης Καυσίμων (ΔΕΔΑΚ)» (ΦΕΚ 58 Α'). 

12. Του π.δ. 206/2007 «Διορισμός Υπουργών και Υφυ¬ 
πουργών» (ΦΕΚ 232 Α'). 

13. Της υπ’ αριθμ. οικ. 176/27.9.2007 απόφασης του Πρω¬ 
θυπουργού και του Υπουργού Ανάπτυξης «Διορισμός 
Γενικού Γραμματέα στο Υπουργείο Ανάπτυξης» (ΦΕΚ 
421/ΥΟΔΔ/3.10.2007). 

14. Της υπ’ αριθμ. Δ15/Α'/ΦΙ9/οικ.19955/8.10.2007 απόφασης 
του Πρωθυπουργού και του Υπουργού Ανάπτυξης «Ανάθε¬ 
ση αρμοδιοτήτων στους Υφυπουργούς Ανάπτυξης Σταύρο 
Καλαφάτη και Γεώργιο Βλάχο» (ΦΕΚ 1982/Β'/9.10.2007). 

β) Το γεγονός ότι με την παρούσα απόφαση δεν προκα- 
λείται δαπάνη σε βάρος του Κρατικού Προϋπολογισμού. 

γ) Την ανάγκη διασφάλισης της εύρυθμης και απο¬ 
δοτικής λειτουργίας των Υπηρεσιών του Υπουργείου 
Ανάπτυξης, αποφασίζουμε: 

Άρθρο 1 

Στο Γενικό Γραμματέα του Υπουργείου Ανάπτυξης 
μεταβιβάζουμε το δικαίωμα υπογραφής «Με εντολή 
Υπουργού», αποφάσεων, εγγράφων και λοιπών διοικη¬ 
τικών πράξεων που αναφέρονται στα κατωτέρω θέματα 
των γενικών διευθύνσεων ενέργειας, φυσικού πλούτου 
και διοικητικής υποστήριξης υπηρεσιών του Υπουργείου 
Ανάπτυξης (Τομέας Ενέργειας): 

Α) Κατάστασης προσωπικού και ειδικότερα: 

1) Ερωτημάτων προς το Υπηρεσιακό Συμβούλιο σχε¬ 
τικά με: 

Ια) Την κατάρτιση πινάκων προακτέων και την επιλογή 
Προϊσταμένων Τμημάτων. 

1β) Τις μεταθέσεις, αποσπάσεις και πάσης φύσεως 
μετατάξεις. 

1γ) Την άσκηση ιδιωτικού έργου με αμοιβή. 

2) Κύρωσης των πινάκων προακτέων υπαλλήλων 

3) Τοποθέτησης νεοδιοριζόμενων υπαλλήλων. 

4) Τοποθετήσεων προσωπικού, ύστερα από διορι¬ 
σμό, μετάταξη, μετάθεση σε υπηρεσιακές μονάδες του 
Υπουργείου. 

5) Έγκρισης άσκησης ιδιωτικού έργου με αμοιβή. 


6) Μετακίνησης υπαλλήλων του Υπουργείου σε απο¬ 
στολές στο εσωτερικό και στο εξωτερικό. 

7) Κατάστασης αργίας ή διαθεσιμότητας των υπαλ¬ 
λήλων. 

8) Χορήγησης αδειών, πάσης φύσεως των Γ ενικών Δι¬ 
ευθυντών. 

9) Χορήγησης κανονικών άδειών των Διευθυντών κα¬ 
θώς και αδειών χωρίς αποδοχές του πάσης φύσεως 
προσωπικού. 

10) Έγκρισης παρακολούθησης προγραμμάτων επι¬ 
μόρφωσης των Προϊσταμένων Γ ενικών Διευθύνσεων και 
Διευθύνσεων. 

11) Χορήγησης μισθολογικών κλιμακίων στους υπαλ¬ 
λήλους. 

12) Συγκρότηση μη αμειβόμενων επιτροπών και ομάδων 
εργασίας. 

13) Συμβάσεων πρόσληψης προσωπικού με σχέση ερ¬ 
γασίας ιδιωτικού δικαίου. 

Β) Οικονομικά: 

1) Αυξομειώσεις πιστώσεων από έργο σε έργο του Προ¬ 
ϋπολογισμού Δημοσίων Επενδύσεων του αυτού φορέα. 

2) Υπερωριακή απασχόληση των υπαλλήλων του 
Υπουργείου. 

3) Ορισμού ή αντικατάστασης εκκαθαριστού που προ- 
βλέπεται από την παράγραφο 2 του άρθρου 1 της υπ’ 
αριθμ. 194902/22.11.1969 απόφασης του Υπουργείου Οικο¬ 
νομικών (ΓΛΚ) «Περί της διαδικασίας πληρωμής σταθερών 
διαρκούς ή περιοδικού χαρακτήρα δαπανών», όπως τρο¬ 
ποποιήθηκε με την υπ’ αριθμ. 102131/4187/8.9.1977 όμοια. 

4) Υποβολής προτάσεων προς το Υπουργείο Οικονο¬ 
μίας και Οικονομικών για ένταξη έργων και μελετών του 
ΥΠ.ΑΝ. και των εποπτευομένων από αυτό φορέων στο 
πρόγραμμα Δημοσίων Επενδύσεων. 

Γ) Δημοσίων Σχέσεων και Διεθνών Δραστηριοτήτων, 
καθώς και άλλων θεμάτων γενικού ενδιαφέροντος και 
συγκεκριμένα: 

1) Παρακολούθησης και συντονισμού ενεργειών για την 
ελληνική συμμετοχή σε προγράμματα χρηματοδοτήσεων 
από τα κοινοτικά όργανα. 

2) Έγκρισης επενδυτικών σχεδίων για τη χρηματοδό¬ 
τησή τους από διεθνείς οργανισμούς εκτός επενδυτικών 
σχεδίων που αφορούν τους αγωγούς φυσικού αερίου 
καθώς και τους αγωγούς πετρελαίου. 

3) Προτάσεων για υπαγωγή επενδύσεων σε αναπτυ¬ 
ξιακούς νόμους. 

Δ) Σε θέματα του Αυτοτελούς Τμήματος διαχείρισης 
προγραμμάτων Ευρωπαϊκής Ένωσης (Α.Τ.Δ.Π.Ε.Ε.) και 
συγκεκριμένα: 

Σε κάθε θέμα που εμπίπτει στην αρμοδιότητα του 
Αυτοτελούς Τμήματος Διαχείρισης Προγραμμάτων Ευ¬ 
ρωπαϊκής Ένωσης (Α.Τ.Δ.Π.Ε.Ε.), εκτός από την έκδοση 
αποφάσεων ένταξης των έργων στα προγράμματα που 
υλοποιεί ή και παρακολουθεί το Α.Τ.Δ.Π.Ε.Ε., αποφάσε¬ 
ων σχετικών με την κατακύρωση του αποτελέσματος 
διαγωνιστικών διαδικασιών ή απ’ ευθείας ανάθεσης ή 
ανάθεσης κατόπιν διαπραγματεύσεων. 

Ε) Σε θέματα που εμπίπτουν στο συντονισμό δράσε¬ 
ων και πολιτικών που σχετίζονται με το Επιχειρησιακό 
Πρόγραμμα της Ανταγωνιστικότητας. 

Ζ) Διεύθυνσης Ελέγχου Διακίνησης και Αποθήκευσης 
Καυσίμων (ΔΕΔΑΚ) του Υπουργείου Ανάπτυξης: 

1) Σύγκληση συσκέψεων με φορείς και λοιπά συναρμό- 
δια υπουργεία για θέματα αρμοδιότητας της ΔΕΔΑΚ. 

2) Τα έγγραφα που απευθύνονται στο Συμβούλιο της 
Επικράτειας και στα διοικητικά δικαστήρια. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

3) Αποφάσεις συγκρότησης κλιμακίων ΚΕΔΑΚ. 

4) Αποφάσεις συγκρότησης Επιτροπών για την απο¬ 
σφράγιση των ελεγχόμενων εγκαταστάσεων. 

5) Πράξεις θέσης στο αρχείο υποθέσεων για τις οποίες 
δεν προκύπτει παράβαση ύστερα από την σχετική απά¬ 
ντηση των αρμοδίων Αρχών, όπως υποθέσεις δειγμάτων 
καυσίμων που βρέθηκαν κανονικά από το Γ.Χ.Κ. 

6) Τα έγγραφα προς την Τράπεζα της Ελλάδος για 
επιστροφή αχρεωστήτως καταβληθέντων ποσών. 

Για τα λοιπά θέματα των γενικών διευθύνσεων ενέργει¬ 
ας, φυσικού πλούτου και διοικητικής υποστήριξης υπηρε¬ 
σιών ασκούνται οι αρμοδιότητες του άρθρου 50 του π.δ. 
63/2005 «Κυβέρνηση και Κυβερνητικά Όργανα». 

Άρθρο 2 

Στον Προϊστάμενο της Γ ενικής Διεύθυνσης Διοικητικής 
Υποστήριξης Υπηρεσιών του δικαιώματος υπογραφής 
«Με εντολή Υπουργού». 

Μεταβιβάζουμε στον Προϊστάμενο της Γ ενικής Διεύ¬ 
θυνσης Διοικητικής Υποστήριξης Υπηρεσιών το δικαίωμα 
να υπογράφει τις πράξεις, αποφάσεις και τα έγγραφα 
των επόμενων παραγράφων: 

1. Τα έγγραφα και τις πράξεις που απορρέουν από 
τις αρμοδιότητες του άρθρου 78 παράγραφος 2 του 
ν. 1892/1990 (ΦΕΚ101 Α') «Για τον εκσυγχρονισμό και την 
ανάπτυξη και άλλες διατάξεις» και αφορούν: 

α) Τον προγραμματισμό των δραστηριοτήτων και το 
συντονισμό της λειτουργίας των μονάδων που υπάγο¬ 
νται σε αυτόν, καθώς και την αξιολόγηση του κόστους 
και της ποιότητος των αποτελεσμάτων τους. 

β) Την εξειδίκευση, συγκριτική ανάλυση και αξιολόγηση 
της ακολουθούμενης πολιτικής στο χώρο ευθύνης του 
και τη διατύπωση εναλλακτικών προτάσεων και εισηγή¬ 
σεων προς τα υπερκείμενα όργανα. 

γ) Την εξασφάλιση συνεργασίας και συντονισμού με άλλα 
Υπουργεία και λοιπούς φορείς του δημόσιου τομέα. 

δ) Την αξιολόγηση των Προϊσταμένων των Διευθύνσεων 
και την εκτίμηση, με ειδική σημείωση, της αξιολόγησης από 
τους τελευταίους των Προϊσταμένων των Τμημάτων. 

2. Τα έγγραφα αρμοδιότητας περισσοτέρων Διευθύν¬ 
σεων της Γ ενικής του Διεύθυνσης. 

3. Τις απαντήσεις σε αναφορές παραπόνων πολιτών 
κατά ενεργειών ή απαντήσεων των οργάνων των Υπη¬ 
ρεσιών, σε δεύτερο βαθμό, σε θέματα αρμοδιότητας της 
Γ ενικής του Διεύθυνσης. 

4. Τις απαντήσεις σε ερωτήματα Υπηρεσιών ή Νομικών 
προσώπων που δεν είναι νομολογιακά λυμένα. 

5. Τις αποφάσεις τοποθετήσεων σε Υπηρεσιακές μο¬ 
νάδες του Υπουργείου σπουδαστών της Εθνικής Σχολής 
Δημόσιας Διοίκησης για πρακτική εξάσκηση, καθώς και 
διορισμού εκπαιδευτών των ανωτέρω. 

6. Τα έγγραφα διαβίβασης στη Γ ενική Γ ραμματεία του 
Υπουργικού Συμβουλίου σχεδίων Προεδρικών Διαταγ¬ 
μάτων. 

7. Τις αποφάσεις έγκρισης παρακολούθησης προγραμ¬ 
μάτων επιμόρφωσης των Προϊσταμένων Τμημάτων και 
λοιπών υπαλλήλων. 

8. Τις θεωρήσεις των ημερολογίων κίνησης, οδοιπορι¬ 
κών εξόδων και ημερήσιας αποζημίωσης των Προϊσταμέ¬ 
νων Δ/νσεων και Τμημάτων που υπάγονται σε αυτόν. 

Άρθρο 3 

Στους Προϊσταμένους των Διευθύνσεων και των Τμη¬ 
μάτων της Γ ενικής Διεύθυνσης Διοικητικής Υποστήριξης 
Υπηρεσιών του Υπουργείου Ανάπτυξης του δικαιώματος 
υπογραφής «Με εντολή Υπουργού». 


Μεταβιβάζουμε στους Προϊσταμένους Διευθύνσεων και 
Τμημάτων της Γ ενικής Δ/νσης Διοικητικής Υποστήριξης 
Υπηρεσιών το δικαίωμα να υπογράφουν τις πράξεις, απο¬ 
φάσεις και τα έγγραφα των επόμενων παραγράφων: 

ΓΕΝΙΚΑ 

Στους Προϊσταμένους Διευθύνσεων 

1. Τις εγκυκλίους και τα έγγραφα προς τις Υπηρεσίες 
αναφορικά με θέματα που σχετίζονται με την άσκηση 
των αρμοδιοτήτων τους. 

2. Τις θεωρήσεις ημερολογίων κίνησης, οδοιπορικών 
εξόδων και ημερήσιας αποζημίωσης των υπαλλήλων, 
που υπάγονται σε αυτούς. 

3. Τις αποφάσεις σύστασης Επιτροπών εκκαθάρισης 
των αρχείων. 

4. Την παροχή στοιχείων και πληροφοριών σε θέματα 
της αρμοδιότητάς τους κατ’ εφαρμογή του άρθρου 16 
ν. 1599/1986. 

5. Τις βεβαιώσεις για την πραγματοποίηση υπερωρια- 
κής εργασίας των υπαλλήλων που είναι τοποθετημένοι 
στη Διεύθυνσή τους. 

6. Τ ις απαντήσεις σε αναφορές παραπόνων πολιτών. 

7. Πράξεις θέσης εγγράφων στο αρχείο. 

Άρθρο 4 

Στους Προϊσταμένους Τμημάτων 

1. Τις εγκρίσεις για χορήγηση αντιγράφων, εφόσον 
επιτρέπεται από το νόμο η χορήγησή τους καθώς και 
τα σχετικά έγγραφα αποστολής τους. 

2. Την έκδοση πιστοποιητικών και βεβαιώσεων σε θέ¬ 
ματα που είναι δυνατόν να βεβαιωθούν από τα στοιχεία 
που τηρούνται στην υπηρεσία, εφόσον δεν υπάρχει απα¬ 
γορευτική διάταξη. 

3. Τα έγγραφα με τα οποία γίνεται ανακοίνωση ή κοι¬ 
νοποίηση αποφάσεων και εγκυκλίων. 

4. Τις περιλήψεις αποφάσεων και πράξεων που δημο¬ 
σιεύονται στην Εφημερίδα της Κυβερνήσεως. 

5. Τ ις εντολές για δημοσίευση στον ημερήσιο και πε¬ 
ριοδικό τύπο. 

6. Τα έγγραφα διαδικαστικού περιεχομένου που αφορούν 
τη συμπλήρωση στοιχείων ελλιπούς αλληλογραφίας. 

7. Τα προπαρασκευαστικά, διαβιβαστικά, πληροφορι¬ 
ακά και υπομνηστικά έγγραφα. 

8. Τα έγγραφα με τα οποία ζητούνται ή παρέχονται 
πληροφορίες ή οδηγίες για την ορθή εφαρμογή των 
νόμων για θέματα που έχουν αποφανθεί τα αρμόδια 
κατά νόμο όργανα. 

Άρθρο 5 
ΕΙΔΙΚΑ 

Στους Προϊστάμενους Διευθύνσεων και συγκεκριμένα: 

Στον Προϊστάμενο της Διεύθυνσης Διοικητικής Υπο¬ 
στήριξης 

1. Τα έγγραφα προς το Υπουργείο Οικονομίας και 
Οικονομικών (Γ.Λ.Κ.), για αυξομείωση προβλέψεων επί 
θεμάτων προσωπικού. 

2. Τ ις κανονικές άδειες των υπαλλήλων, πλην των κα¬ 
νονικών αδειών των Προϊσταμένων Διευθύνσεων. 

3. Τις Πράξεις καταβολής αποζημίωσης στους υπαλ¬ 
λήλους με σύμβαση Ιδιωτικού Δικαίου, λόγω λύσεως της 
σύμβασής τους. 

4. Τα έγγραφα τα αποστελλόμενα προς τους εποπτευ¬ 
όμενους φορείς του υπουργείου, επί θεμάτων αρμοδιό¬ 
τητας της Διεύθυνσης. 

5. Τα έγγραφα προς τα άλλα Υπουργεία, Υπηρεσίες 
και Ιδιώτες, επί ερωτημάτων σχετικών με τους εποπτευ¬ 
όμενους φορείς. 

6. Τις θεωρήσεις των καταστάσεων κίνησης, εξόδων 
κίνησης, οδοιπορικών εξόδων ή ημερήσιας αποζημίωσης 
των Διευθυντών. 

7. Τα ερωτήματα προς το Υπηρεσιακό Συμβούλιο για 
θέματα υπηρεσιακής κατάστασης των υπαλλήλων του 
Υπουργείου, μεταθέσεων, αποσπάσεων και πάσης φύσεως 
μετατάξεων, εξαιρουμένων των θεμάτων επιλογής Προϊ¬ 
σταμένων Διευθύνσεων και Προϊσταμένων Τμημάτων. 

8. Τις πράξεις αποδοχής παραίτησης και τις διαπιστω- 
τικές πράξεις απόλυσης λόγω 35ετίας και ορίου ηλικίας 
του τακτικού προσωπικού, καθώς και του επί συμβάσει 
προσωπικού, λόγω ορίου ηλικίας. 

Άρθρο 6 

Στον Προϊστάμενο Οικονομικής Διεύθυνσης: 

1. Τα έγγραφα προς το Υπουργείο Οικονομίας και Οικο¬ 
νομικών (Γ.Λ.Κ.) για την αυξομείωση πιστώσεων από κω¬ 
δικό αριθμό εξόδου σε κωδικό αριθμό εξόδου του Υπουρ¬ 
γείου και την επαύξηση του ποσοστού διάθεσης. 

2. Τις αποφάσεις καθορισμού των, κατ’ αποκοπή, χο¬ 
ρηγήσεων. 

3. Τις αποφάσεις ορισμού διαχειριστών του αναλώσιμου 
και του μη αναλώσιμου υλικού του Υπουργείου, καθώς και 
την αντικατάσταση αυτών, ανεξάρτητα από ποσό. 

4. Τις αποφάσεις-εγκρίσεις ανάληψης δαπανών του τα¬ 
κτικού προϋπολογισμού εξόδων από 2.942 € και άνω. 

5. Θεώρηση και αναγνώριση δαπανών μέχρι του ποσού 
58.694,00 Ευρώ. 

6. Τις προτάσεις έγκρισης, τοποθέτησης ή άρσης φρα¬ 
γής τηλεφωνικών συνδέσεων του Υπουργείου και των 
εποπτευομένων Οργανισμών και Επιχειρήσεων. 

7. Την αλληλογραφία με το Ελεγκτικό Συνέδριο του 
Κράτους για θέματα που αφορούν αρμοδιότητες της 
Διεύθυνσης. 

8. Τις πράξεις μεταβιβάσεως πιστώσεων στις διανο- 
μαρχιακού επιπέδου υπηρεσίες του Υπουργείου με επι¬ 
τροπικά εντάλματα, ανεξάρτητα από ποσό. 

9. Τις χρηματοδοτήσεις που αφορούν την εκτέλεση 
του προϋπολογισμού Δημοσίων Επενδύσεων, προς το 
Υπουργείο Οικονομίας και Οικονομικών. 

10. Τις Εντολές προς την Τράπεζα της Ελλάδος για 
την κατανομή των χρηματοδοτήσεων των πιστώσεων 
των έργων του Προγράμματος Δημοσίων Επενδύσεων, 
για ποσά πάνω από 14.706 €. 

11. Τις αποφάσεις ορισμού ή αντικατάστασης υπολόγων 
διαχειριστών παγίας προκαταβολής του Υπουργείου, που 
έχει συσταθεί με το π.δ. 287/1981. 

12. Τις αποφάσεις κατανομής της πάγιας προκατα¬ 
βολής σε περισσότερους υπολόγους διαχειριστές και 
αυξομειώσεως του ύψους της κατανομής της πάγιας 
προκαταβολής. 

13. Τις αποφάσεις ορισμού ή αντικατάστασης υπολό¬ 
γων διαχειριστών Δημοσίων Επενδύσεων του Υπουργεί¬ 
ου για ποσά άνω του 2.942 €. 

14. Τον έλεγχο, την αναγνώριση και θεώρηση, ως προς 
την νομιμότητα των εξόδων των Υπηρεσιών του Υπουρ¬ 
γείου με σκοπό τον προσδιορισμό των δικαιωμάτων των 
πιστωτών, που προβλέπεται από το ν. 2362/1995 «Περί 
Δημοσίου Λογιστικού ελέγχου των δαπανών του Κρά¬ 
τους και άλλες διατάξεις» (ΦΕΚ 247/Α'). 

15. Τις προτάσεις - εγκρίσεις αντικαταστάσεως κινη¬ 
τήρων των Κ.Υ. αυτοκινήτων του Υπουργείου και των 


αυτοκινήτων των εποπτευομένων Οργανισμών και Επι¬ 
χειρήσεων. 

16. Τις αποφάσεις για τη συγκρότηση Επιτροπών διε¬ 
νέργειας διαγωνισμών προμήθειας υλικών και εκτέλεσης 
έργων ή εργασιών, των Επιτροπών παραλαβής αυτών (υλι- 
κών-εργασιών) καθώς και των επιτροπών διαχείρισης δα¬ 
πανών κίνησης των Κ.Υ. αυτοκινήτων του Υπουργείου. 

17. Τις αποφάσεις για την έγκριση της δαπάνης για 
την εγκατάσταση κυρίων τηλεφωνικών συνδέσεων στο 
Υπουργείο και τους εποπτευόμενους οργανισμούς. 

18. Τις προτάσεις - εγκρίσεις μισθώσεως αυτοκινήτων 
από το Υπουργείο στους εποπτευόμενους Οργανισμούς 
και Επιχειρήσεις, για μεταφορές προσώπων και για εκτέ¬ 
λεση υπηρεσίας. 

Άρθρο 7 

Στον Προϊστάμενο της Διεύθυνσης Οργάνωσης 

1. Τα έγγραφα σχετικά με τα γενικά θέματα Οργά¬ 
νωσης, Εκπαίδευσης, Μηχανογράφησης και Σχέσεων 
Κράτους - Πολίτη. 

2. Τα έγγραφα με τα οποία ορίζονται υπάλληλοι ανε¬ 
ξάρτητα από βαθμό, πλην των προϊσταμένων Διευθύνσε¬ 
ων, για παρακολούθηση προγραμμάτων επιμόρφωσης. 

3. Τις εγκυκλίους που αφορούν την απλούστευση των 
διαδικασιών. 

4. Την πρόταση για τροποποίηση του Οργανισμού του 
Υπουργείου και την κατάρτιση νέου, κατ’ εφαρμογή νο¬ 
μοθετικών ρυθμίσεων. 

5. Την πρόταση στον Υπουργό, μετά από εισήγηση 
των ενδιαφερομένων Υπηρεσιών του Υπουργείου, για 
την οργάνωση διϋπηρεσιακών σεμιναρίων. 

6. Τη σύνταξη των αποφάσεων εκχώρησης αρμοδιο¬ 
τήτων. 

7. Την πρόταση και σύνταξη των Προεδρικών Διαταγ¬ 
μάτων μεταβίβασης αρμοδιοτήτων από την Κεντρική 
στις Περιφερειακές Υπηρεσίες. 

8. Τις ενέργειες τις σχετικές με τον χειρισμό κάθε 
θέματος που ανάγεται στον Κοινοβουλευτικό Έλεγχο 
του Υπουργείου σε συνεργασία με το Πολιτικό Γραφείο 
του Υπουργού. 

9. Τ ις ενέργειες τις σχετικές με την εφαρμογή μέτρων 
για τη διευκόλυνση της επικοινωνίας των πολιτών με τις 
υπηρεσίες και την έγκαιρη εξέταση των παραπόνων που 
υποβάλλονται από τους πολίτες. 

Άρθρο 8 

Στον Προϊστάμενο της Διεύθυνσης Δημοσίων Σχέσεων 
και Διεθνών Δραστηριοτήτων 

1. Τα έγγραφα τα σχετικά με τις απαιτούμενες διαδικασί¬ 
ες των υπηρεσιών του Υπουργείου και των εποπτευομένων 
από αυτό φορέων, στα πλαίσια της εκάστοτε ανάληψης της 
προεδρίας της Ευρωπαϊκής Ένωσης από την Ελλάδα. 

2. Τα έγγραφα προς τις αρμόδιες, κατά περίπτωση, 
Υπηρεσίες του Υπουργείου και τους εποπτευόμενους 
από αυτό φορείς, τα οποία αφορούν στην προετοιμασία 
των Ελληνικών θέσεων στους τομείς αρμοδιότητας του 
Υπουργείου επί θεμάτων Κοινοτικού ενδιαφέροντος, δι¬ 
ακρατικών σχέσεων και Διεθνών Οργανισμών. 

3. Την παροχή οδηγιών προς τις Διευθύνσεις του 
Υπουργείου και τους εποπτευόμενους από αυτό φορείς 
για την εφαρμογή των αποφάσεων που λαμβάνονται στα 
πλαίσια της Ευρωπαϊκής Ένωσης, σε θέματα αρμοδιότη¬ 
τας του Υπουργείου, ή για θέματα εναρμόνισης με την 
Κοινοτική Νομοθεσία και εν γένει Διεθνείς Συνθήκες ή 
για παραβάσεις της Κοινοτικής Νομοθεσίας. 

4. Την εισήγηση επί θεμάτων Ευρωπαϊκής Ένωσης, Δι¬ 
εθνών Οργανισμών και Διακρατικών Σχέσεων. 

5. Τα έγγραφα για τη σύγκληση συσκέψεων επί θεμά¬ 
των αρμοδιότητας της Διεύθυνσης. 

6. Τις προτάσεις των διαφόρων υπηρεσιών προς το 
Γενικό Γραμματέα Ανάπτυξης για εκπροσώπηση υπαλ¬ 
λήλων του ΥΠΑΝ στην Ευρωπαϊκή Ένωση, Διεθνείς Ορ¬ 
γανισμούς ή για Διακρατικές σχέσεις. 

Άρθρο 9 

Στον Προϊστάμενο της Διεύθυνσης ΠΑΜ-Π.Σ.Ε.Α 

1. Τα έγγραφα που αφορούν γενικότερης σημασίας 
θέματα της Υπηρεσίας Πολιτικής Σχεδίασης Εκτάκτου 
Ανάγκης (Π.Σ.Ε.Α.) 

2. Τις ετήσιες εκθέσεις για την πρόοδο της ΠΑΜ- 
Π.Σ.Ε.Α. 

3. Τα έγγραφα για θέματα που σχετίζονται με τις 
Επιτροπές που ασχολούνται με την Πολιτική Σχεδίαση, 
στα πλαίσια του Ν.Α.Τ.Ο. 

4. Τα έγγραφα που αναφέρονται στα θέματα αναστο¬ 
λών κατάταξης και άρσης αυτών. 

5. Τις προτάσεις στο Γ.Ε.Ε.Θ.Α. για τα μέτρα που πρέ¬ 
πει να ληφθούν για την προώθηση των θεμάτων της 
ΠΑΜ-Π.Σ.Ε.Α. 

6. Την ειδική αλληλογραφία εξουσιοδότησης με το 
Υπουργείο Δημόσιας Τάξης και την αλληλογραφία με 
το Γ.Ε.Ε.Θ.Α., τις Δ/νσεις ΠΑΜ-Π.Σ.Ε.Α. των άλλων Υπουρ¬ 
γείων και τα Τμήματα ΠΑΜ-Π.Σ.Ε.Α. της Νομαρχιακής 
Αυτοδιοίκησης. 

Άρθρο 10 

Προϊστάμενοι Τμημάτων 

Στον Προϊστάμενο του Α' Τμήματος Διοίκησης Προσω¬ 
πικού της Διεύθυνσης Διοικητικής Υποστήριξης 

1. Τ ις πράξεις αλλαγής επωνύμου υπαλλήλων. 

2. Τ ις βεβαιώσεις και πιστοποιητικά υπαλληλικής ιδιό¬ 
τητας και υπηρεσιακής κατάστασης των υπαλλήλων του 
Υπουργείου Ανάπτυξης (εν ενεργεία και συνταξιούχων). 

3. Τις πράξεις θεώρησης των βιβλιαρίων νοσηλείας και 
τη σχετική με αυτά αλληλογραφία. 

4. Τις ανακοινώσεις πράξεων που αναφέρονται στην 
εν γένει υπηρεσιακή κατάσταση των υπαλλήλων του 
Υπουργείου. 

5. Τ ις αναρρωτικές άδειες των υπαλλήλων, ανεξάρτητα 
από βαθμό και θέση και τις συνδικαλιστικές άδειες. 

Άρθρο 11 

Προϊστάμενοι Τμημάτων Οικονομικής Διεύθυνσης 

Α. Στον Προϊστάμενο Α' Τμήματος Προϋπολογισμού 

1. Τα έγγραφα προς το Υπουργείο Οικονομίας και Οικο¬ 
νομικών (Γ.Λ.Κ.) για τον χαρακτηρισμό των πιστώσεων του 
τακτικού προϋπολογισμού εξόδων, ως δεκτικών έκδοσης 
επιτροπικών ενταλμάτων και ενταλμάτων πληρωμής. 

2. Τις αποφάσεις, εγκρίσεις ανάληψης δαπανών του τα¬ 
κτικού προϋπολογισμού εξόδων, μέχρι ποσού 2.935 €. 

3. Τις εντολές προς την Ολυμπιακή Αεροπορία για την 
έκδοση εισιτηρίων με πίστωση, σε εκτέλεση αποφάσε¬ 
ων εγκρίσεων μετακινήσεων για εκτέλεση Υπηρεσίας 
υπαλλήλων του Υπουργείου. 

4. Τις εντολές προς την Τράπεζα της Ελλάδος για 
τη χορήγηση συναλλάγματος για την πραγματοποίηση 
ταξιδίων στο εξωτερικό, υπαλλήλων του Υπουργείου. 

5. Τις εντολές προς την Τράπεζα της Ελλάδος για 
την κατανομή των χρηματοδοτήσεων των πιστώσεων 
έργων του προγράμματος Δημοσίων Επενδύσεων για 
ποσά κάτω των 14.674 €. 


6. Τις αποφάσεις ορισμού ή αντικατάστασης υπολόγων 
διαχειριστών Δημοσίων Επενδύσεων του Υπουργείου για 
ποσά κάτω των 2.935 €. 

7. Τα έγγραφα προς την Υπηρεσία Δημοσιονομικού 
Ελέγχου όπου διαβιβάζονται δικαιολογητικά δαπανών, με 
σκοπό την εκκαθάριση και έκδοση τακτικών χρηματικών 
ενταλμάτων, ως και την απαλλαγή των υπολόγων για 
δαπάνες που έχουν πραγματοποιηθεί και έχουν αναγνω- 
ρισθεί από ανώτερα, κατά νόμο, κλιμάκια. 

8. Τις προτάσεις για την έκδοση υπηρεσιακών διαβατηρί¬ 
ων των υπαλλήλων του Υπουργείου και των Νομικών Προ¬ 
σώπων και Επιχειρήσεων που εποπτεύονται από αυτό. 

Β. Στον Προϊστάμενο του Γ' Τμήματος Λειτουργικής 
Υποστήριξης και Προμηθειών. 

1. Τις εντολές κίνησης και επισκευής Κ.Υ. αυτοκινήτων 
του Υπουργείου. 

2. Τις αποφάσεις και τα έγγραφα μίσθωσης Ι.Χ. αυτο¬ 
κινήτων, τρικύκλων κ,λπ. 

Γ. Στον Προϊστάμενο Τμήματος Διευκόλυνσης Προσβα- 
σιμότητας Ατόμων με Αναπηρίες. 

Για όλα τα θέματα που εμπίπτουν στην αρμοδιότητα 
του Τμήματος. 

Άρθρο 12 

Στον Προϊστάμενο της Γενικής Διεύθυνση Ενέργειας 
και στους Προϊσταμένους των Διευθύνσεων και Τμημά¬ 
των των Διευθύνσεων: 

α) Πετρελαϊκής Πολιτικής, β) Εποπτείας της Διαχείρι¬ 
σης Πετρελαιοειδών, γ) Εγκαταστάσεων Πετρελαιοειδών, 
δ) Ενεργειακής Πολιτικής, ε) Ηλεκτροπαραγωγής, στ) 
Ανανεώσιμων Πηγών και Εξοικονόμησης Ενέργειας. 

Α. Στον Προϊστάμενο της Γ ενικής Διεύθυνσης Ενέργειας 

1. Τα έγγραφα και τις πράξεις που απορρέουν από 
τις αρμοδιότητες του άρθρου 78 παράγραφος 2 του 
ν. 1892/1990 (ΦΕΚ 101 Α') «Για τον εκσυγχρονισμό και την 
ανάπτυξη και άλλες διατάξεις» και αφορούν: 

α) Τον προγραμματισμό των δραστηριοτήτων και το 
συντονισμό της λειτουργίας των μονάδων που υπάγο¬ 
νται σε αυτόν, καθώς και την αξιολόγηση του κόστους 
και της ποιότητος των αποτελεσμάτων τους. 

β) Την εξειδίκευση, συγκριτική ανάλυση και αξιολόγηση 
της ακολουθούμενης πολιτικής στο χώρο ευθύνης του 
και τη διατύπωση εναλλακτικών προτάσεων και εισηγή¬ 
σεων προς τα υπερκείμενα όργανα. 

γ) Την εξασφάλιση συνεργασίας και συντονισμού με άλλα 
Υπουργεία και λοιπούς φορείς του δημόσιου τομέα. 

δ) Την αξιολόγηση των Προϊσταμένων των Διευθύνσεων 
και την εκτίμηση, με ειδική σημείωση, της αξιολόγησης από 
τους τελευταίους των Προϊσταμένων των Τμημάτων. 

2. Τα έγγραφα αρμοδιότητας περισσοτέρων Διευθύν¬ 
σεων της Γ ενικής του Διεύθυνσης. 

3. Τις απαντήσεις σε αναφορές παραπόνων πολιτών 
κατά ενεργειών ή απαντήσεων των οργάνων των Υπη¬ 
ρεσιών, σε δεύτερο βαθμό, σε θέματα αρμοδιότητας της 
Γ ενικής του Διεύθυνσης. 

4. Τις απαντήσεις σε ερωτήματα Υπηρεσιών ή Νομικών 
προσώπων που δεν είναι νομολογιακά λυμένα. 

5. Τα έγγραφα διαβίβασης στη Γ ενική Γ ραμματεία του 
Υπουργικού Συμβουλίου σχεδίων προεδρικών διαταγμά¬ 
των αρμοδιότητας Γ ενικής Διεύθυνσης Ενέργειας. 

6. Τ ις θεωρήσεις ημερολογίων κίνησης, οδοιπορικών εξό¬ 
δων και ημερήσιας αποζημίωσης των Προϊσταμένων Δ/νσε- 
ων αρμοδιότητας της Γ ενικής Διεύθυνσης Ενέργειας. 

7. Την εισήγηση στο Γενικό Γραμματέα για σύγκλιση 
συσκέψεων με φορείς και λοιπά συναρμόδια Υπουργεία 

για θέματα ενέργειας αρμοδιότητας του Υπουργείου 
Ανάπτυξης. 

Β. Προϊστάμενοι Διευθύνσεων 

Άρθρο 13 

Στον Προϊστάμενο της Διεύθυνσης Πετρελαϊκής Πο¬ 
λιτικής 

1. Τα έγγραφα σχετικά με την υποβολή των προβλεπο- 
μένων από την ισχύουσα νομοθεσία στοιχείων. 

2. Τα έγγραφα με τα οποία παρέχονται πληροφορίες 
σε Ελληνικές και Ξένες εταιρίες επί θεμάτων υδρογο¬ 
νανθράκων, σύμφωνα με την κείμενη νομοθεσία. 

3. Τα έγγραφα προς άλλα Υπουργεία, εποπτευόμενους 
φορείς και πολίτες ή φορείς με τα οποία εκτίθενται οι 
ισχύουσες απόψεις του Υπουργείου Ανάπτυξης σε θέμα¬ 
τα Πετρελαϊκής Πολιτικής και φυσικού αερίου. 

4. Τα έγγραφα προς τις Αναδόχους Εταιρείες έρευνας 
και εκμετάλλευσης υδρογονανθράκων, επί νομολογιακά 
λελυμένων θεμάτων των μετ’ αυτών συμβάσεων. 

Άρθρο 14 

Στον Προϊστάμενο της Διεύθυνσης Εποπτείας της Δι¬ 
αχείρισης Πετρελαιοειδών 

1. Τα έγγραφα έγκρισης δανεισμού και αποκατάστασης 
καυσίμων ΒΕΙΝΚΕΒΙΝΘ στην εσωτερική αγορά. 

2. Την έγκριση των καταστάσεων δαπανών για την επιδό¬ 
τηση των εταιρειών εμπορίας πετρελαιοειδών προϊόντων 
και υγραερίων που μεταφέρουν καύσιμα στις προβληματικές 
περιοχές (άρθρο 19 του ν. 3054/2002 ΦΕΚ 230/Α'/2002). 

3. Την σχετική αλληλογραφία με τα Εποπτικά Συμ¬ 
βούλια Ελέγχου Δαπανών και των εσόδων των ΕΛ.ΠΕ. 
Α.Ε. (πρώην ΔΕΠ Α.Ε. και ΕΛΔΑ Ε.Π.Ε.), σε ότι σχετίζεται 
αποκλειστικά με την ελεγκτική τους αποστολή (άρθρο 
13 του ν. 2289/1995 ΦΕΚ 27/Α71995). 

4. Τη διαβίβαση οικονομικών στοιχείων του ειδικού λο¬ 
γαριασμού στο Υπουργείο Οικονομίας και Οικονομικών 
(άρθρο 19 του ν. 3054/2002 ΦΕΚ 230/Α72002). 

Άρθρο 15 

Στον Προϊστάμενο της Διεύθυνσης Εγκαταστάσεων 
Πετρελαιοειδών 

1. Τις αξιολογήσεις για τις μελέτες ασφαλείας των 
εγκαταστάσεων διύλισης, αποθήκευσης και διακίνησης 
πετρελαιοειδών. 

2. Τις προτάσεις προς το Υπουργείο Οικονομικών για 
κήρυξη αναγκαστικών απαλλοτριώσεων ιδιωτικών εκτά¬ 
σεων υπέρ της ΔΕΠΑ για τις ανάγκες κατασκευής του 
έργου του φυσικού αερίου (ν.δ. 797/1971 ΦΕΚ Ι/Α'). 

3. Τις προτάσεις προς το Υπουργείο Οικονομικών και 
τα συναρμόδια Υπουργεία για κήρυξη αναγκαστικών 
απαλλοτριώσεων, ιδιωτικών εκτάσεων ή παραχωρήσεων 
δημοσίων εκτάσεων υπέρ βιομηχανιών και βιοτεχνιών 
παραγωγής πετρελαιοειδών, εφόσον υπάρχει προηγού¬ 
μενη έγκριση του Υπουργού (ν.δ. 797/1971 ΦΕΚ Ι/Α'). 

4. Τα έγγραφα με τα οποία παρέχονται διευκρινίσεις 
επί θεμάτων που αφορούν τους κανονισμούς ασφαλείας 
των εγκαταστάσεων αρμοδιότητος της Δ/νσης. 

Άρθρο 16 

Στον Προϊστάμενο της Διεύθυνσης Ενεργειακής Πο¬ 
λιτικής 

1. Τα έγγραφα τα σχετικά με την αναζήτηση και συλλο¬ 
γή στοιχείων ή πληροφοριών για θέματα αρμοδιότητας 
της Δ/νσης από φορείς (Δημοσίους ή Ιδιωτικούς) του 
εσωτερικού ή εξωτερικού, εφόσον τα έγγραφα απευ¬ 
θύνονται προς πρόσωπα αντίστοιχου βαθμού ή προς 


οποιοδήποτε άλλο αρμόδιο φυσικό ή νομικό πρόσωπο 
δημοσίου ή ιδιωτικού δικαίου. 

2. Τις περιοδικές εκθέσεις για την εξέλιξη του προ¬ 
γράμματος Ενεργειακής Πολιτικής και τη σχετική αλ¬ 
ληλογραφία. 

3. Την εισήγηση προγραμμάτων ενεργειακής ανάπτυξης 
και την προσαρμογή τους στις εκάστοτε συνθήκες. 

4. Τα έγγραφα με τα οποία ζητούνται δικαιολογητικά 
και λοιπά στοιχεία σχετικά με την ανάθεση και εκπόνηση 
μελετών σε θέματα ενέργειας. 

5. Την εισήγηση επί μελετών σε ενεργειακά θέματα. 

6. Την κατάρτιση του ενεργειακού ισοζυγίου της χώ¬ 
ρας και τη συγκέντρωση, αξιολόγηση και επεξεργασία 
ενεργειακών στοιχείων. 

Άρθρο 17 

Στον Προϊστάμενο της Διεύθυνσης Ηλεκτροπαραγωγής: 

1. Την συναίνεση για την κατασκευή Βιομηχανικών κτι¬ 
ρίων κατά το άρθρο 4 του από 24.5.1985 π.δ. (ΦΕΚ 270/Α') 
και την κατασκευή βοηθητικών και διαφόρων άλλων απο¬ 
θηκών και γραφείων σε χώρους εγκαταστάσεων της ΔΕΗ 
(παρ. 3 του άρθρ.1 του από 31.3.1987 π.δ. ΦΕΚ 303/Α') κα¬ 
θώς και εκείνων που βρίσκονται σε χώρους των σταθμών 
ηλεκτροπαραγωγής της ΔΕΗ και των αυτοπαραγωγών 
και ανεξάρτητων παραγωγών, εκτός των αναγειρομένων 
κατά παρέκκλιση των πολεοδομικών διατάξεων. 

2. Τις ανακοινώσεις και όλα τα σχετικά έγγραφα για την κή¬ 
ρυξη αναγκαστικών απαλλοτριώσεων εκτάσεων αγροτικών 
και αστικών ακινήτων, ή για παραχώρηση δημοσίων εκτάσε¬ 
ων όπως προβλέπεται από την ισχύουσα νομοθεσία. 

3. Έγγραφα για τη ρύθμιση θεμάτων σχετικά με τις 
παραδόσεις λιγνίτη στη ΔΕΗ από ιδιωτικά λιγνιτωρυχεία, 
εξαιρουμένου του καθορισμού των τιμών αυτού. 

Άρθρο 18 

Στον Προϊστάμενο της Διεύθυνσης Ανανεώσιμων Πη¬ 
γών και Εξοικονόμησης Ενέργειας: 

1. Την εισήγηση για τη λήψη μέτρων εξοικονόμησης 
ενέργειας (άρθρα 1 - 3 του ν. 40/1975 ΦΕΚ 90/Α71975). 

2. Τις γνωμοδοτήσεις προς το Υπουργείο Οικονομίας 
και Οικονομικών για επενδύσεις αξιοποίησης ανανεώσι¬ 
μων πηγών και εξοικονόμησης ενέργειας (ειδικές επεν¬ 
δύσεις άρθρου 3 παρ. 1 του ν. 2601/1998, ΦΕΚ Α' 81, όπως 
τροποποιήθηκε με το ν. 3219/2004, ΦΕΚ Α' 13). 

3. Την έγκριση ενεργειακών μελετών για νεοϊδρυόμενες 
και επεκτεινόμενες βιομηχανικές μονάδες (παρ. 3 της 
Π.Υ.Σ. 237/1980 «Περί τροποποιήσεως και συμπληρώσεως 
της υπ’ αριθμ. 96/6.7.1979 Πράξεως του Υπουργικού Συμ¬ 
βουλίου «Περί λήψης διαφόρων μέτρων εξοικονόμησης 
ενέργειας», ΦΕΚ Α' 309). 

4. Τ ις αποφάσεις επιβολής κυρώσεων για παραβάσεις 
της νομοθεσίας για την ενεργειακή απόδοση των λεβήτων 
(π.δ. 335/1993, ΦΕΚ Α' 143, όπως τροποποιήθηκε από το 
π.δ. 59/1995, ΦΕΚ 'Α 46), ψυγείων, καταψυκτών και συνδυα¬ 
σμών τους (π.δ. 178/1998, ΦΕΚ Α' 131 και διορθωτικό Α' 199) 
και στραγγαλιστικών πηνίων λαμπτήρων φθορισμού (υπ’ 
αριθμ. Δ6/Β'/17682/16.10.2001 υπουργική απόφαση, ΦΕΚ Β' 
1407), καθώς και των σχετικών κανονιστικών πράξεων. 

5. Τ ις αποφάσεις επιβολής κυρώσεων για παραβάσεις 
της νομοθεσίας για την ενεργειακή σήμανση των οικι¬ 
ακών συσκευών (π.δ. 180/1994, ΦΕΚ Α' 114) και σχετικές 
Υπουργικές Αποφάσεις. 

6. Τα έγγραφα σχετικά με την αναζήτηση και συλλο¬ 
γή στοιχείων ή πληροφοριών για θέματα αρμοδιότητας 
της Διεύθυνσης από δημοσίους ή ιδιωτικούς φορείς του 

εσωτερικού ή εξωτερικού, εφόσον αυτά απευθύνονται 
προς πρόσωπα αντιστοίχου βαθμού, καθώς και προς 
οποιοδήποτε άλλο αρμόδιο φυσικό ή νομικό πρόσωπο 
δημοσίου ή ιδιωτικού δικαίου. 

7. Τις εκθέσεις για την εξέλιξη της εφαρμογής νομο¬ 
θεσίας αρμοδιότητας της Διεύθυνσης ή προγραμμάτων 
ανανεώσιμων πηγών και εξοικονόμησης ενέργειας, κα¬ 
θώς και τη σχετική αλληλογραφία. 

Γ. Προϊστάμενοι Τμημάτων 

Άρθρο 19 

Στους Προϊσταμένους Τμημάτων της Διεύθυνσης Πε¬ 
τρελαϊκής Πολιτικής 

α. Προϊστάμενος του Α' Τμήματος Προγραμματισμού 

Τα έγγραφα με τα οποία καθορίζεται ο αριθμός των 
βυτιοφόρων Ι.Χ. φορτηγών αυτοκινήτων βάσει των υπαρ¬ 
χόντων στοιχείων Πετρελαιοειδών. 

β. Προϊστάμενος του Β' Τ μήματος Μελετών 

1. Τα έγγραφα με τα οποία παρέχονται στατιστικά στοιχεία 
σε τακτά χρονικά διαστήματα σε Διεθνείς Οργανισμούς. 

2. Τα έγγραφα με τα οποία ζητούνται στοιχεία για την 
κατάρτιση των ισοζυγίων προσφοράς - ζήτησης των 
πετρελαιοειδών. 

γ. Προϊστάμενος του Γ Τ μήματος Εποπτείας Φορέων 

Τα έγγραφα με τα οποία ζητούνται πληροφορίες και 
στοιχεία για τεχνικά, διοικητικά και οικονομικά θέματα 
ΕΛ.ΠΕ. Α.Ε. και των θυγατρικών της καθώς και λοιπών 
φορέων και επιχειρήσεων αναζήτησης, έρευνας και εκ¬ 
μετάλλευσης υδρογονανθράκων και φυσικών αερίων, 
σύμφωνα με την κείμενη νομοθεσία. 

Άρθρο 20 

Στους Προϊσταμένους Τμημάτων της Διεύθυνσης Επο¬ 
πτείας Πετρελαιοειδών 

α. Προϊστάμενος του Α' Τ μήματος Προγραμμάτων 

Τα έγγραφα με τα οποία ζητούνται πληροφορίες και 
στοιχεία. 

β. Προϊστάμενος του Γ' Τμήματος Οικονομικών Θε¬ 
μάτων. 

Τα διαβιβαστικά έγγραφα σχετικά με την επιδότηση 
των Εταιρειών Εμπορίας Πετρελαιοειδών προϊόντων και 
υγραερίων που μεταφέρουν καύσιμα στις προβληματικές 
περιοχές της χώρας. 

Αρθρο 21 

Στους Προϊσταμένους Τμημάτων της Διεύθυνσης Ηλε¬ 
κτροπαραγωγής και ειδικότερα: 

α. Στον Προϊστάμενο του Α' Τ μήματος Τ εχνικής Επο¬ 
πτείας ΔΕΗ: 

1. Τα έγγραφα με τα οποία ζητούνται στοιχεία για την κα¬ 
τάρτιση του ισοζυγίου ηλεκτρικής ενέργειας της χώρας. 

2. Τα έγγραφα με τα οποία ζητούνται από την ΔΕΗ 
στοιχεία σχετικά με τον εξηλεκτρισμό υπαίθρου και τον 
εξηλεκτρισμό αγροτικών εκμεταλλεύσεων. 

3. Τα έγγραφα με τα οποία ζητούνται συμπληρωματικά 
στοιχεία για την χορήγηση αδειών παραγωγής, εγκατά¬ 
στασης και λειτουργίας εργοστασίων της ΔΕΗ και τα 
σχετικά με τη συναίνεση κατασκευής κτιρίων της ΔΕΗ. 

β. Στον Προϊστάμενο του Β' Τμήματος Διοικητικής 
Εποπτείας ΔΕΗ: 

1. Τα έγγραφα με τα οποία ζητούνται πληροφορίες και 
στοιχεία σχετικά με την κήρυξη αναγκαστικής απαλλο¬ 
τρίωσης εκτάσεων αγροτικών και αστικών ή για παρα¬ 
χώρηση Δημοσίων εκτάσεων. 

2. Τα έγγραφα με τα οποία ζητούνται στοιχεία από 
την ΔΕΗ σχετικά με την τιμολόγηση της Ηλεκτρικής 
Ενέργειας, κατά κατηγορία καταναλωτών. 


3. Τα έγγραφα που αφορούν στη συγκέντρωση στοι¬ 
χείων για την προώθηση νομοθετικών ή άλλων ρυθμίσε¬ 
ων, σχετικών με τη δραστηριότητα της ΔΕΗ και άλλων 
φορέων της Αγοράς Ηλεκτρικής Ενέργειας. 

4. Τα έγγραφα με τα οποία ζητούνται πληροφορίες και 
στοιχεία, σχετικά με τη χορήγηση αδειών προμήθειας 
Ηλεκτρικής Ενέργειας. 

γ. Στον Προϊστάμενο του Γ' Τμήματος Αυτοπαραγωγής 
Ηλεκτρικής Ενέργειας. 

1. Τα έγγραφα με τα οποία ζητούνται πληροφορίες 
και Τεχνικά στοιχεία σχετικά με την αυτοπαραγωγή και 
συμπαραγωγή ηλεκτρικής ενέργειας σύμφωνα με την 
κείμενη νομοθεσία. 

2. Τα έγγραφα που αφορούν στη συγκέντρωση και 
επεξεργασία στοιχείων για την εφαρμογή των Κανονι¬ 
σμών Ασφαλείας των γραμμών μεταφοράς και διανομής 
ηλεκτρικής ενέργειας και των εγκαταστάσεων λειτουρ¬ 
γίας των σταθμών ηλεκτροπαραγωγής. 

Άρθρο 22 

Στον Προϊστάμενο της Διεύθυνσης Ελέγχου Διακί¬ 
νησης και Αποθήκευσης Καυσίμων (ΔΕΔΑΚ) και στους 
Προϊσταμένους των Τμημάτων αυτής μεταβιβάζουμε το 
δικαίωμα υπογραφής «Με εντολή Υπουργού» πράξεων, 
αποφάσεων και εγγράφων, ως εξής: 

Α. Στον Προϊστάμενο της Διεύθυνσης 

1. Την παροχή στοιχείων και πληροφοριών σε θέματα 
αρμοδιότητας της Διεύθυνσης κατ' εφαρμογή του άρ¬ 
θρου 16 του ν. 1599/1986. 

2. Αποφάσεις συγκρότησης Κλιμακίων ΚΕΔΑΚ, σε πε¬ 
ρίπτωση που ο έλεγχος επιβάλλεται από έκτακτη και 
κατεπείγουσα ανάγκη. 

3. Τα έγγραφα προς τους διοικουμένους περί ανακοί¬ 
νωσης αποτελεσμάτων ελέγχου. 

4. Τα έγγραφα προς τους διοικουμένους για κλήση σε 
ακρόαση σύμφωνα με το ν. 2690/1999 (ΦΕΚ 45Α'). 

5. Πράξεις θέσης εγγράφων, στο αρχείο. 

6. Αποδεικτικά ακρόασης διοικουμένου. 

7. Παραστατικά προς τις Δ.Ο.Υ. σχετικά με επιβολή 
προστίμων, όπως βεβαιωτικές καταστάσεις, Τ.Α.Φ.Ε., κα¬ 
ταλόγους οφειλετών. 

8. Τα ακριβή αποσπάσματα των αποφάσεων συγκρό¬ 
τησης Κλιμακίων 

9. Τα ακριβή αποσπάσματα του «Μητρώου Ελεγκτών», του 
«Ημερολογίου Ελέγχων» και του «Βιβλίου Κυρώσεων». 

10. Τις βεβαιωτικές καταστάσεις διενεργηθέντων ελέγ¬ 
χων, για την αποζημίωση των μελών Κλιμακίων καθώς 
και κάθε άλλης βεβαίωσης που απαιτείται προκειμένου 
να καταβληθούν, σύμφωνα με το νόμο, οι συναφείς με 
το αντικείμενο της Διεύθυνσης πάσης φύσεως αμοιβές 
και τα επιδόματα των υπαλλήλων. 

11. Τα έγγραφα προς όλες τις δημόσιες αρχές με τα 
οποία ζητείται η υποστήριξή τους για την πραγματο¬ 
ποίηση ελέγχων των ΚΕΔΑΚ. 

12. Τη χορήγηση αντιγράφων από τα στοιχεία των 
τηρουμένων στην υπηρεσία φακέλων. 

Β. Στους Προϊσταμένους Τμημάτων 
ΓΕΝΙΚΑ 

1. Τα έγγραφα διαδικαστικού περιεχομένου που αφορούν 
τη συμπλήρωση στοιχείων ελλιπούς αλληλογραφίας. 

2. Τα προπαρασκευαστικά, διαβιβαστικά, πληροφορι¬ 
ακά και υπομνηστικά έγγραφα. 

3. Τα έγγραφα με τα οποία ζητούνται ή παρέχονται 
πληροφορίες ή οδηγίες για την ορθή εφαρμογή των 
νόμων, για θέματα που έχουν αποφανθεί τα αρμόδια 
κατά νόμο όργανα. 

4. Τα έγγραφα με τα οποία γίνεται ανακοίνωση ή κοι¬ 
νοποίηση αποφάσεων και εγκυκλίων. 

ΕΙΔΙΚΑ 

α) Στον Προϊστάμενο του Α' Τμήματος Προγραμματι¬ 
σμού και Διαχείρισης Ελέγχων: 

1. Τη χορήγηση αντιγράφων από το «Μητρώο Ελε¬ 
γκτών» 

2. Την αλληλογραφία με τους Φορείς και τις Αρχές 
για θέματα σχετικά με την οργάνωση, συντονισμό και 
προγραμματισμό των ελέγχων. 

3. Τα έγγραφα προς τα μέλη του «Μητρώου Ελεγκτών» 
σχετικά με θέματα που τα αφορούν. 

β) Στον Προϊστάμενο του Β' Τμήματος Τεχνικής Υπο¬ 
στήριξης, Ηλεκτρονικών Συστημάτων και Τεκμηρίωσης: 

1. Τα έγγραφα προώθησης των δειγμάτων ελέγχου 
στο Γ.Χ,Κ. 

2. Την αλληλογραφία με τους αρμόδιους Φορείς και 
Αρχές με τα οποία ζητούνται πληροφορίες και στοιχεία 
σχετικά με τη διαδικασία και τα συστήματα ελέγχου 
στον τομέα της ηλεκτρονικής. 

3. Τη χορήγηση αντιγράφων από το «Ημερολόγιο Ελέγ- 
χων» 

γ) Στον Προϊστάμενο του Γ' Τμήματος Νομικής Υπο¬ 
στήριξης: 

1. Τη χορήγηση αντιγράφων από το «Βιβλίο Κυρώσεων». 

2. Τα έγγραφα προς τους αρμοδίους Φορείς και Αρ¬ 
χές με τα οποία διαβιβάζονται στοιχεία του ελέγχου 
για ενημέρωση αυτών και εξέταση ανάγκης επιβολής 
κυρώσεων. 

3. Τα έγγραφα προς τις αρμόδιες ΔΟΥ σχετικά με 
βεβαίωση και είσπραξη προστίμων. 

δ) Στον Προϊστάμενο του Α' Τμήματος Διοικητικής 
Υποστήριξης Ελέγχου: 

1. Τα δελτία κίνησης των οχημάτων ελέγχου των ΚΕ- 
ΔΑΚ. 

2. Τα υπομνηστικά έγγραφα προς την Οικονομική Διεύ¬ 
θυνση του Υπουργείου Ανάπτυξης σχετικά με τον έλεγχο 
των οχημάτων για συντήρηση, ασφάλιση και τροφοδοσία 
αυτών. 

Αρθρο 23 
Γ ενικές Διατάξεις 

Α. ΑΣΚΗΣΗ ΑΡΜΟΔΙΟΤΗΤΩΝ 

1. Οι αποφάσεις και τα έγγραφα που υπογράφονται «Με 
εντολή Υπουργού» κατά τα ανωτέρω, πρέπει να είναι μέσα 
στα πλαίσια της καθοριζόμενης πολιτικής και προκειμένου 
περί αποφάσεων να αναφέρεται στο προοίμιο η παρούσα 
απόφαση. Τα έγγραφα αυτά μπορούν να ακυρωθούν με 
νεότερο έγγραφο υπερκειμένου οργάνου, εφόσον δεν 
είναι στα πλαίσια της καθοριζόμενης πολιτικής. 

2. Πράξεις, έγγραφα ή αποφάσεις που υπογράφονται 
«Με εντολή Υπουργού» σύμφωνα με αυτήν την εξουσιο¬ 
δότηση, τα οποία κρίνονται και έχουν ιδιαίτερη σημασία 
για τη γενικότερη δραστηριότητα του Υπουργείου Ανά¬ 
πτυξης ή απεικονίζουν την εφαρμογή της καθορισμένης 
πολιτικής, θα πρέπει να κοινοποιούνται και στο πολιτικό 
γραφείο του Υπουργού. 

Β. ΜΕΤΑΒΙΒΑΣΗ ΑΡΜΟΔΙΟΤΗΤΩΝ ΜΕΤΑΞΥ ΚΛΙΜΑΚΙΩΝ 

1. Κάθε ανώτερο όργανο μπορεί να υπογράψει οποι- 
οδήποτε έγγραφο που υπογράφεται από το αμέσως 
κατώτερό του όργανο. 


2. Όταν, λόγω του περιεχομένου του εγγράφου, το 
όργανο στο οποίο μεταβιβάζεται το δικαίωμα υπογρα¬ 
φής «Με εντολή Υπουργού», κρίνει ότι είναι απαραίτητη 
η έκδοση αυτού με την υπογραφή ανωτέρου οργάνου, 
το σχετικό έγγραφο θα υπογράφεται από το ανώτερο 
όργανο κατά την κρίση του. 

3. Σε περίπτωση κωλύματος ή απουσίας Προϊσταμένου 
Γ ενικής Διεύθυνσης, τα έγγραφα υπογράφονται από τον 
Γ ενικό Γ ραμματέα του Υπουργείου Ανάπτυξης. 

4. Σε περίπτωση κωλύματος ή απουσίας οργάνου που 
εξουσιοδοτείται με την απόφαση αυτή να υπογράφει 
«Με εντολή Υπουργού», η εξουσιοδότηση ισχύει για τον 
νόμιμο αναπληρωτή του. 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Από τη δημοσίευση της απόφασης αυτής καταργού- 
νται οι προηγούμενες όμοιες που ρυθμίζουν θέματα της 
παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Δεκεμβρίου 2007 

Ο ΥΠΟΥΡΓΟΣ 

ΧΡΗΣΤΟΣ ΦΩΛΙΑΣ 
-♦- 

Αριθμ. 14515 (3) 

Μεταφορά κενών οργανικών θέσεων ΕΤΕΠ. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις του π.δ. 83/1984, όπως τροποποιήθηκε 
και ισχύει σήμερα. 

2. Τις διατάξεις των αρθρ. 13, 20 και 21 του ν. 1268/1982. 

3. Τις διατάξεις του π.δ. 125/1988 (ΦΕΚ 59/28.3.1988/τ.Α'). 

4. Τις διατάξεις των άρθρ.13 και 14 παρ. 5α του 
ν. 2817/2000 (ΦΕΚ 78/14.3.2000/τ.Α'). 

5. Το υπ’ αριθμ. Φ.131.1/21111/Β2/17.8.2007 έγγραφο του 
ΥΠΕΠΘ «Κατανομή πενήντα (50) θέσεων μελών ΕΤΕΠ και 
πενήντα (50) θέσεων μελών ΕΕΔΙΠ στα Πανεπιστήμια». 

6. Την απόφαση του Πρυτανικού Συμβουλίου στην υπ’ 
αριθμ. 186/11.9.2007 συνεδρίασή του για την κατανομή 
των τριών (3) θέσεων μελών ΕΤΕΠ. 

7. Την απόφαση της Κοσμητείας της Σχολής Επιστη¬ 
μών του Ανθρώπου του Πανεπιστημίου Θεσσαλίας στην 
υπ’ αριθμ. 7/10.10.2007 συνεδρίασή της, αποφασίζουμε: 

Τη μεταφορά μιας (1) κενής οργανικής θέσεως Ε.Τ.Ε.Π. 
από το ΑΕΙ στο Παιδαγωγικό Τμήμα Δημοτικής Εκπαί¬ 
δευσης του Πανεπιστημίου Θεσσαλίας. 

Βόλος, 22 Νοεμβρίου 2007 

Ο Πρύτανης 
ΚΩΝ/ΝΟΣ ΜΠΑΓΙΑΤΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στην υπ’ αριθμ. ΔΟΛ ΚΕΠ/Φ.15/18/17543 κοινή απόφαση 
των Υφυπουργών Εσωτερικών και Οικονομίας και Οικο¬ 
νομικών που δημοσιεύθηκε στο ΦΕΚ 2251/τ.Β'/23.11.2007, 
στη σελίδα 31000, στην τέταρτη παράγραφο από το 
τέλος του εντύπου γίνεται η εξής διόρθωση: 

Παραλείπεται η φράση: «ΕΝΔΙΚΑ ΜΕΣΑ». 

Η Προϊσταμένη Διεύθυνσης 
ΛΙΝΑ ΜΑΓΝΗΣΑΛΗ 

